Preliminariosios sutarties 2 priedas/Pagrindinės sutarties 1 priedas

**KITŲ INŽINERINIŲ STATINIŲ PROJEKTAVIMO IR PROJEKTŲ VYKDYMO PRIEŽIŪROS PASLAUGŲ PIRKIMO**

**TECHNINĖ SPECIFIKACIJA**

1. STATYTOJAS: Kauno miesto savivaldybės administracija (kodas 188764867) ar jai pavaldi įstaiga *(įrašyti reikiamą).*
2. PROJEKTAI: Techniniai darbo projektai (Miesto parkų (skverų) pritaikymas visuomenės poreikiams, pagal poreikį įrengiant naujus pėsčiųjų (dviračių) takus, vaikų žaidimų aikšteles, sporto aikšteles, lauko apšvietimo, vandentiekio ir nuotekų tinklus, mažosios architektūros elementus, gėlynus ir pan.; Viešųjų erdvių tvarkymas, pagal poreikį įrengiant vaikų žaidimų aikšteles, sporto aikšteles ar aikštynus, lauko apšvietimo, vandentiekio ir nuotekų tinklus, mažosios architektūros elementus ir pan.; Miesto aikščių įrengimas su mažosios architektūros elementais, gėlynais, lauko apšvietimu, fontanais, vandentiekiu ir paviršinių nuotekų surinkimu ir pan.; Šlaitams sutvirtinti atraminių sienučių įrengimas ir pan.).
3. INŽINERINIŲ STATINIŲ GRUPĖ: kiti inžineriniai statiniai; kitų inžinerinių statinių pogrupiai (paskirtis): kitos paskirties, sporto.
4. STATYBOS DARBŲ RŪŠYS: nauja statyba, rekonstravimas, kapitalinis remontas.
5. STATINIŲ KATEGORIJA: nesudėtingi, neypatingi statiniai.
6. STATINIŲ VIETA: Kauno miestas.
7. PAGRINDINIAI TIKSLAI: iš atsakingų institucijų gauti projektavimo bei prisijungimo sąlygas ir specialiuosius reikalavimus, parengti ir su Vartotoju suderinti projektinių pasiūlymų rengimo technines užduotis, parengti projektinius pasiūlymus, atlikti viešinimo procedūras, gauti statybą leidžiančius dokumentus (jeigu statybą leidžiantys dokumentai privalomi vadovaujantis galiojančiais statybos techniniais reglamentais ir Lietuvos Respublikos teisės aktais), parengti techninius darbo projektus, per visą statybos laikotarpį teikti projektų vykdymo priežiūros paslaugas.
8. PROJEKTAVIMO PASLAUGŲ APIMTIS:
   1. Parengti paraiškas bei prisijungimo sąlygoms gauti, gauti projektavimo bei prisijungimo sąlygas ir specialiuosius reikalavimus;
   2. Pagal šią techninę užduotį parengti ir su Vartotoju suderinti projektinių pasiūlymų rengimo technines užduotis;
   3. Pagal parengtas ir suderintas projektinių pasiūlymų rengimo technines užduotis parengti ir su Vartotoju suderinti projektinius pasiūlymus su vizualizacijomis (ne mažiau kaip 6 vizualizacijos) ir preliminariu statybos kainos paskaičiavimu;
   4. Atlikti viešinimo procedūras (visuomenės informavimo procedūras pagal STR1.04.04.2017 VIII skyrių);
   5. Gauti statybą leidžiančius dokumentus (jeigu statybą leidžiantys dokumentai privalomi vadovaujantis galiojančiais statybos techniniais reglamentais ir Lietuvos Respublikos teisės aktais);
   6. Pagal gautas projektavimo bei prisijungimo sąlygas ir specialiuosius reikalavimus, suderintus projektinius pasiūlymus ir šią techninę užduotį parengti techninius darbo projektus, kuriuos rengiant:
      1. atlikti inžinerinius geodezinius, geologinius, geotechninius, želdynų, žvalgomuosius archeologinius (pagal poreikį) ir šioje techninėje užduotyje nenurodytus, pagal teisės aktų reikalavimus privalomus, tyrimus (jeigu tokie tyrimai privalomi vadovaujantis galiojančiais statybos techniniais reglamentais ir Lietuvos Respublikos teisės aktais);
      2. pagal poreikį parengti teritorijos topografinį planą;
      3. pagal poreikį suprojektuoti teritorijos paviršinio vandens surinkimą ir nuvedimą, drenažą;
      4. pagal poreikį suprojektuoti šlaitų sutvirtinimo elementus, atramines sieneles, atitvarus ir pan.;
      5. pagal poreikį suprojektuoti pėsčiųjų (dviračių) takus;
      6. pagal poreikį suprojektuoti lauko apšvietimą;
      7. pagal poreikį suprojektuoti vandentiekio ir nuotekų tinklus su geriamojo vandens fontanėliu, architektūrinius viešųjų erdvių elementus – fontanus ir pan.;
      8. pagal poreikį suprojektuoti nedidelių apimčių viešąsias erdves su mažosios architektūros elementais (pavėsinėmis, stalais, suoliukais, šiukšliadėžėmis ir pan.);
      9. pagal poreikį suprojektuoti pasyvaus poilsio, sporto (treniruoklių) aikšteles suaugusiems ir skirtingų amžiaus grupių vaikų žaidimų aikšteles, numatyti tarpusavyje derančius sporto, žaidimų įrenginius ir pan.;
      10. pagal poreikį suprojektuoti krepšinio, ~~mini~~ futbolo, skate parko aikšteles, bmx dviračių, bėgimo trasas ir pan.;
      11. iš esmės nekeičiant želdyno struktūros, pagal poreikį suprojektuoti teritorijos apželdinimą, įveisiant naujus želdinius ir įrengiant gėlynus;
      12. pagal poreikį parinkti ir suprojektuoti vietas vaizdo stebėjimo kameroms sumontuoti (tik atramas ir elektros tinklus);
      13. pagal poreikį suprojektuoti aikšteles su atitvarais biotualetams pastatyti (arba stacionarų, savaime išsivalantį lauko tualetą);
      14. pagal poreikį suprojektuoti šunų išvedžiojimo aikšteles;
      15. pagal poreikį suprojektuoti aikšteles su dviračių stovais dviračiams palikti;
      16. atlikti darbų techninės priežiūros laiko skaičiavimą;
      17. apskaičiuoti statybos darbų kainą.
   7. Pataisyti techninius darbo projektus pagal projekto ekspertizės pastabas;
   8. Statybos darbų pirkimo metu konsultuoti Vartotoją techninio darbo projekto klausimais, teikti atsakymus į statybos darbų pirkimo dalyvių paklausimus ir taisyti techninį darbo projektą, jei rangos darbų pirkimo metu bus nustatyti techninio darbo projekto trūkumai;
   9. Statybos darbų laikotarpiu teikti projekto vykdymo priežiūros paslaugas.
9. PROJEKTINIŲ PASIŪLYMŲ SUDĖTIS:

9.1. Aiškinamasis raštas, vietovės apžvalga;

9.2. Sprendinių aprašymas ir pagrindimas;

9.3. Grafinė dalis (brėžiniai);

9.4. Vaizdinė informacija.

9.5. Preliminarus statybos darbų kainos paskaičiavimas.

9.6. Kitos privalomosios projektinių pasiūlymų dalys pagal STR 1.04.04:2017 „Statinio projektavimas, projekto ekspertizė“ reikalavimus.

1. TECHNINIŲ DARBO PROJEKTŲ SUDĖTIS:
   1. Bendroji dalis;
   2. Sklypo plano ir želdinių dalis;
   3. Statinio architektūrinė dalis;
   4. Konstrukcijų dalis;
   5. Susisiekimo dalis (pagal poreikį);
   6. Vandentiekio ir nuotekų šalinimo dalis (pagal poreikį);
   7. Elektrotechnikos ir ryšių (telekomunikacijų) (pagal poreikį) dalis;
   8. Pasirengimo statybai ir statybos darbų organizavimo dalis;
   9. Statybos skaičiuojamosios kainos nustatymo dalis;

10.10. Kitos privalomosios techninių darbo projekto dalys pagal STR 1.04.04:2017 „Statinio projektavimas, projekto ekspertizė“ reikalavimus (įskaitant konkursinius darbų kiekių žiniaraščius Excel formatu).

Projektiniai pasiūlymai ir techniniai darbo projektai rengiami tokia apimtimi, kad jie būtų pakankami statybą leidžiančiam dokumentui gauti, statybos darbų rangovui parinkti, darbams vykdyti, gauti deklaracijas apie statybos užbaigimą. Projektiniai pasiūlymai, techniniai darbo projektai rengiami, derinami ir tvirtinami LR teisės aktų nustatyta tvarka.

1. PROJEKTUOTOJO PARENGIAMI PRIVALOMIEJI STATINIO PROJEKTO RENGIMO DOKUMENTAI:
   1. Projektavimo bei prisijungimo sąlygos ir specialieji reikalavimai;
   2. Projektinių pasiūlymų rengimo techninės užduotys;
   3. Projektiniai pasiūlymai;
   4. Projektinių pasiūlymų viešinimo dokumentai;
   5. Statybą leidžiantys dokumentai;
   6. Techniniai darbo projektai.
2. PAPILDOMI REIKALAVIMAI PROJEKTAVIMO IR PROJEKTO VYKDYMO PRIEŽIŪROS PASLAUGOMS:

12.1. Projektavimo paslaugoms:

12.1.1. Paslaugų teikimo metu Paslaugų teikėjas privalo išsiaiškinti Vartotojo pageidavimus ir atsižvelgti į jo pastabas bei pasiūlymus, imtis visų įmanomų priemonių, kad projektavimo paslaugos būtų teikiamos pagal Vartotojo pageidavimus neviršijant projektavimo užduoties reikalavimų ir vadovaujantis galiojančiomis teisės aktų, reglamentuojančių statybos ir projektavimo veiklą, normomis;

12.1.2. Projekto sprendimai turi būti ekonomiškai pagrįsti ir racionalūs; projekto sprendiniai turi būti tarpusavyje susieti; sprendiniai atskiruose projekto dokumentuose ir tarp atskirų projekto dalių turi neprieštarauti vieni kitiems; kiekių duomenys atitikti projekto sprendinius; projekto sprendinių apimtis ir detalumas turi atitikti juos reglamentuojančių statybos techninių reglamentų reikalavimus;

12.1.3. Atitinkamas parengtas projektas turi būti tokios sudėties bei apimties, kad pagal jį būtų galima teisėtai atlikti statybos / rekonstravimo / kapitalinio remonto darbus ir tinkamai (pagal jo funkcinę paskirtį) naudoti objektą. Klaidų atveju Paslaugų teikėjas įsipareigoja ištaisyti jas neatlygintinai, taip pat atlyginti dėl jo suteiktų Paslaugų trūkumų (esant Paslaugų teikėjo kaltei) atsiradusius nuostolius.

12.1.4. Parengtoje Projekto dokumentacijoje negali būti nurodytas konkretus modelis ar šaltinis, konkretus procesas ar prekės ženklas, standartas, sertifikatas, patentas, tipas, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos. Toks nurodymas yra leistinas išimties tvarka, jei objekto neįmanoma tiksliai ir suprantamai apibūdinti. Tokiu atveju nurodymas pateikiamas įrašant žodžius „arba lygiavertis“;

12.1.5. Paslaugų teikėjas turi suderinti su Vartotoju visus koncepcinius sprendimus, projektinius sprendimus, taip pat projekte nustatytas naudoti medžiagas.

12.2. Projekto vykdymo priežiūros paslaugoms visu projekto vykdymo priežiūros laikotarpiu:

12.2.1. teikti patarimus (įskaitant ir privalomus nurodymus) ir bet kokius paaiškinimus statinių rangovams (subrangovams), susijusius su projektu ir (ar) jo dalimis;

12.2.2. teikti rekomendacijas ir imtis visų būtinų veiksmų, siekiant užtikrinti visišką statinio statybos darbų atitikimą projektuotojo parengtam projektui;

12.2.3. teikti patarimus Vartotojui tais atvejais, kai rangovas (subrangovai) nevykdo projektuotojo rekomendacijų ir / ar nurodymų, o būtent, kai rangovas (subrangovai) pažeidžia projektuotojo ar tiesiogiai Vartotojo teises;

12.2.4. imtis visų būtinų veiksmų, siekiant ištaisyti atliekamas statinio statybos / rekonstravimo / kapitalinio remonto darbų klaidas, jeigu jos atsirado dėl projektuotojo kaltės;

12.2.5. atlikti visus kitus veiksmus, numatytus galiojančiuose teisės aktuose, reglamentuojančiuose statinio projekto vykdymo priežiūrą, taip pat būtinus užtikrinti tinkamą projekto vykdymo priežiūrą;

12.2.6. esant pagrįstam Vartotojo prašymui, projektuotojas privalo dalyvauti visuose gamybiniuose, koordinaciniuose, darbiniuose ir kituose susirinkimuose ar pasitarimuose, kuriuose yra sprendžiami ar aptariami su projekto įgyvendinimu susiję klausimai;

12.2.7. projektavimo užduotyje nustatyta tvarka rengti ir teikti Vartotojui projekto vykdymo priežiūros ataskaitas. Ataskaitos rengiamos lietuvių kalba ir pateikiamos užsakovui;

12.2.8. projektuotojas privalo vykdyti tik Vartotojo ar jo įgaliotų asmenų pateiktus nurodymus, jei jie neprieštarauja galiojantiems Lietuvos Respublikos teisės aktams.

1. STATINIO PROJEKTE TAIKOMI TEISĖS IR NORMATYVINIAI DOKUMENTAI:

Rengiant projektinius pasiūlymus, projektus vadovautis atitinkamų institucijų išduotomis sąlygomis ir specialiaisiais reikalavimais, Lietuvos Respublikos saugomų teritorijų įstatymu, Lietuvos Respublikos želdynų įstatymu, Lietuvos Respublikos statybos įstatymu ir Lietuvos Respublikos statybos įstatymą įgyvendinančiais statybos techniniais reglamentais, Kauno miesto savivaldybės administracijos direktoriaus 2025 m. balandžio 7 d. įsakymu Nr. A-369 „Dėl statinio projektavimo techninės užduoties (techninės specifikacijos) formos patvirtinimo“, kitais galiojančiais teisės aktais.

1. DOKUMENTŲ KOMPLEKTAVIMAS:
   1. Statytojui pateikti 2 (du) popierinius projektinių pasiūlymų egz. su vizualizacijomis ir preliminariu statybos kainos paskaičiavimu bei 1 (vieną) kopiją USB atmintinėje (.jpg, \*.gif, \*.tif, \*.png, \*.rtf, \*.pdf formatu);
   2. Statytojui pateikti patvirtintą statybą leidžiančio dokumento nuorašą;
   3. Statytojui pateikti 3 (tris) techninio darbo projekto popierinius egz. ir 1 (vieną) kopiją USB atmintinėje (.jpg, \*.gif, \*.tif, \*.png, \*.rtf, \*.pdf formatu).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Techninę užduotį parengė

Aplinkos apsaugos skyriaus vyriausiasis specialistas Ramūnas Judeika

Techninę užduotį suderino

Aplinkos apsaugos skyriaus vedėja Radeta Savickienė